Դե, իսկ ԵՄ պետությունների ղեկավարները շարունակում են անօրինական ներգաղթի հետ կապված ճգնաժամը հաղթահարելու լուծումներ որոնել: Հունիսի 28-29-ին պետությունների գլխավոր դեմքերը մտադիր են քննարկել մի հայեցակարգ, որը ենթադրում է բարեփոխել ներգաղթի համակարգը: Մասնավորապես մտածում են սահմանափակել երկրից երկիր տեղափոխվելու հնարավորությունը այն դեպքում, երբ մարդն արդեն պետություններից մեկում ապաստան է ստացել: Սա թերևս ենթադրում է մի իրավիճակ, երբ ընտանիքի մեկ անդամը կարգավիճակ է ստացել մի պետությունում, մյուսը՝ մեկ այլ, ուրեմն նրանք միասին ապրելու հնարավորությունից կզրկվեն: Գերմանիայի կանցլեր Մերկելին դրա համար քննադատեցին, իսկ թե ինչ կտա հայեցակարգի քննարկումը, դա էլ հետո կերևա: